Machias (Maine)

Machias Ameriketako Estatu Batuetako Maine estatuko udalerria da. Washington konderrian kokatuta dago. 2020ko erroldaren arabera, 2.060 biztanle ditu. Machiasko badiaren kostan kokatzen da. Bere mugetan kokatzen da izen bereko erroldak esleitutako leku bat.

Maineko unibertsitatearen campus bat dago bertan non 9 gradu eskaintzen diren. Udal jabegoko aireportu txiki bat dago: Machias Valley Airport.

Machias izena passamaquoddy hizkuntzatik dator eta 'jauzi gaizto txikiak' esan nahi du, Machias ibaiari erreferentzia eginez.

Machiasko badian gertatu zen Amerikar Iraultzaren lehen itsas gudua.

 Geografia 
Ameriketako Estatu Batuetako Erroldaren Bulegoaren arabera, udalerriak 38,33 km2 azalera du, horietatik 35,92 km2 lurra eta 2,41 km2 ura dira. Udalerria Machias badiaren kostan dago eta Machias ibaiak zeharkatzen du.

 Ekonomia 
XIX. mendean egurgintza izan zen jarduera ekonomiko nagusia eta horrek bestelako negozioak bultzatu zituen. Mendearen amaieran, 600 tonako ontziek kargak jaso zituzten portuan. Herriam zortzi zerrategi zeuden, egur luze eta motzak fabrikatzen zituztenak, pertsiana- eta ate-fabrika bat, ontziola bat edo gehiago, burdindegi bat, bi errota, kontserba-fabrikak, zalgurdi-fabrikak, atoiontzi-enpresa bat eta zilar-meatzaritzako enpresa bat, besteak beste. Halaber, Machiasko Aurrezki Kutxaren (Machias Saving Bank) egoitza zen. Trenbidea ere bazuen.

Gaur egun, Machias Washingtoneko konderriaren hegoaldean dagoen herri handiena da, eta Maineko kostaldeko zatirik ekialdekoena hartzen duen eremu geografiko zabal baten zentro komertziala da, Bar Harbor eta Lubec artekoa. Bertan Maineko Unibertsitatearen campus bat dago, Machiasko Aurrezki Kutxaren egoitza nagusia (Maine estatu osoan ditu sukurtsal); DownEast Community Hospital ospitalea, Washington konderriaren epaitegia eta hainbat denda eta gasolindegi, eta supermerkatu bat daude.

 Erreferentziak 
Kategoria:Washington konderria (Maine)